Ma ei uskunud, et "pannkoogist" midagi nii head teha saab. Olemata fine dining'u fänn ei oska ma oma toiduelamusi kirjeldada, aga selle koha söök viib tõesti keele alla. Istud, sööd nii aeglaselt kui saad, naudid iga suutäit. Ei tulegi lähiajaloost sarnast tunnet meelde... Imre Kose Naissaare kalaorgia ehk?    Lisaks: Meiega tegeleva tütarlapse nägu särab nagu päike. ("Teenindus" ei tihka selle koha kohta öelda.) Iida ümber tehti ringe, et tal mõnusam olla  oleks. Pliiatsid? Joonistusraamatud? Mõmmid? Mida preili ainult soovida oskab!    Jajah, selles kohas hakkame käima. Mitte väga tihti, üle 100 krooni galeti eest ära anda ei ole päris taskukohane, aga siiski.    ----  Kadriorgu on hakanud rikka elaniku järel kolima ka head söögikohad. Meie viimase aja leiud - Park Cafe, Tigukohvik, nüüd too Creperie - on kõik tõeliselt lahedad ja äärmiselt omal kohal. Ning mitte alati ei pea hea söögikoht liiga kallis olema. Mõnus, mõnus :)